**Dainius Zubrus** (s. 16. kesäkuuta 1978 Elektrėnai, Liettuan SNT, Neuvostoliitto) on liettualainen ammattilaisuransa päättänyt jääkiekkoilija.

Ura
---

Zubrus varattiin vuonna 1996 NHL:ään ensimmäisellä kierroksella. Varaajana oli Philadelphia Flyers, jossa hän pelasi ensimmäisen NHL-ottelunsa 5. lokakuuta 1996 Florida Panthersia vastaan. Zubrus teki ottelussa maalin. Heti tulokaskaudellaan Zubrus auttoi osaltaan Philadelphian etenemään Stanley Cup -finaaleihiin, joissa Detroit Red Wings oli kuitenkin parempi.

Runsaan kahden Philadelphia-vuoden jälkeen Zubrus kaupattiin 10. maaliskuuta 1999 Montreal Canadiensiin yhdessä parin varausoikeuden kanssa vaihdossa Mark Recchiin. Montrealissa kaudella 1999–2000 Zubrus teki piste-ennätyksensä 14+28. Hän oli myös 28 syötöllään Montrealin syöttötilaston ykkösnimi. Uransa ensimmäisen hattutempun Zubrus teki seuraavan kauden alussa 14. lokakuuta 2000 Chicago Blackhawksia vastaan.

Zubrus joutui uransa toiseen kauppaan 13. maaliskuuta 2001, kun Montreal myi hänet, Trevor Lindenin ja toisen kierroksen varausvuoron Washington Capitalsiin vaihdossa Richard Zedníkiin, Jan Bulisiin ja ensimmäisen kierroksen varausoikeuteen. Washingtonissa Zubrus pelasi kauteen 2006–2007 asti. Kaudella 2003–2004 hän pelasi uransa 500:nnen NHL:n runkosarjapelin. Työsulkukaudella Zubrus pelasi Venäjän liigassa Lada Toljattissa. Zubrus teki uuden piste-ennätyksensä kaudella 2005–2006: 57 pistettä. Helmikuussa 2007 Buffalo Sabres hankki Zubrusin ja puolustaja Timo Helblingin Washingtonista kaupassa, jossa se antoi Washingtonille Jiří Novotnýn ja ensimmäisen kierroksen varausvuoron.

Zubrus teki kesällä 2007 kuuden vuoden sopimuksen New Jersey Devilsin kanssa.

Maajoukkeutasolla Zubrus on edustanut sekä Venäjää että Liettuaa. Venäjän paidassa hän pelasi vuoden 2004 maailmancupissa ja Liettuan puolesta hän kiekkoili 1. divisioonan maailmanmestaruuskilpailuissa vuonna 2005.

Huhtikuussa 2014 Zubrus puki Liettuan maajoukkuepaidan päälleen ensi kertaa yhdeksään vuoteen tullessaan pelaamaan 1. divisioonan maailmanmestaruuskilpailujen B-ryhmän turnaukseen, joka pelattiin hänen kotimaassaan Liettuassa. Zubrus teki turnauksen viidessä ottelussa tehot 2+7 ollen näin joukkueensa paras pistemies. Liettua sijoittui turnauksessa kolmanneksi Puolan ja Kroatian jälkeen ja jatkaa näin samalla sarjatasolla.

2015 vuoden marraskuussa Zubrus siirtyi San Jose Sharksiin.

Kahden vuoden tauon jälkeen Zubrus teki paluun kaukaloihin toimiessaan Liettuan joukkueen kapteenina kotiyleisönsä edessä 1. divisioonan B-ryhmän turnauksessa Kaunasin Žalgiris Arenassa huhtikuussa 2018.

Heinäkuussa 2018 Zubrus nimitettiin Liettuan jääkiekkoliiton johtoon.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1995–1996 | Pembroke Lumber Kings | CJHL | 28 | 19 | 13 | 32 | 73 | -- | -- | -- | -- | -- |
|  | Caledon Canadians | MTJHL | 7 | 3 | 7 | 10 | 2 | 17 | 11 | 12 | 23 | 4 |
| 1996–1997 | Philadelphia Flyers | NHL | 68 | 8 | 13 | 21 | 22 | 19 | 5 | 4 | 9 | 12 |
| 1997–1998 | Philadelphia Flyers | NHL | 69 | 8 | 25 | 33 | 42 | 5 | 0 | 1 | 1 | 2 |
| 1998–1999 | Philadelphia Flyers | NHL | 63 | 3 | 5 | 8 | 25 | -- | -- | -- | -- | -- |
|  | Montreal Canadiens | NHL | 17 | 3 | 5 | 8 | 4 | -- | -- | -- | -- | -- |
| 1999–2000 | Montreal Canadiens | NHL | 73 | 14 | 28 | 42 | 54 | -- | -- | -- | -- | -- |
| 2000–2001 | Montreal Canadiens | NHL | 49 | 12 | 12 | 24 | 30 | -- | -- | -- | -- | -- |
|  | Washington Capitals | NHL | 12 | 1 | 1 | 2 | 7 | 6 | 0 | 0 | 0 | 2 |
| 2001–2002 | Washington Capitals | NHL | 71 | 17 | 26 | 43 | 38 | -- | -- | -- | -- | -- |
| 2002–2003 | Washington Capitals | NHL | 63 | 13 | 22 | 35 | 43 | 6 | 2 | 2 | 4 | 4 |
| 2003–2004 | Washington Capitals | NHL | 54 | 12 | 15 | 27 | 38 | -- | -- | -- | -- | -- | MC Venäjä | 4 | 2 | 1 | 3 | 4 |
| 2004–2005 | HK Lada Toljatti | RSL | 42 | 8 | 11 | 19 | 85 | 10 | 3 | 1 | 4 | 22 | MM d1 Liettua | 4 | 3 | 1 | 4 | 2 |
| 2005–2006 | Washington Capitals | NHL | 71 | 23 | 34 | 57 | 84 | -- | -- | -- | -- | -- |
| 2006–2007 | Buffalo Sabres | NHL | 19 | 4 | 4 | 8 | 12 | 15 | 0 | 8 | 8 | 8 |
| 2007–2008 | New Jersey Devils | NHL | 82 | 13 | 25 | 38 | 38 | 5 | 0 | 1 | 1 | 8 |
| 2008–2009 | New Jersey Devils | NHL | 82 | 15 | 25 | 40 | 69 | 7 | 0 | 1 | 1 | 10 |
| 2009–2010 | New Jersey Devils | NHL | 51 | 10 | 17 | 27 | 28 | 5 | 1 | 0 | 1 | 8 |
| 2010–2011 | New Jersey Devils | NHL | 79 | 13 | 17 | 30 | 50 | - | - | - | - | - |
| 2011–2012 | New Jersey Devils | NHL | 82 | 17 | 27 | 44 | 34 | 24 | 3 | 7 | 10 | 18 |
| 2012–2013 | New Jersey Devils | NHL | 22 | 2 | 7 | 9 | 12 | - | - | - | - | - |
| 2013–2014 | New Jersey Devils | NHL | 82 | 13 | 13 | 26 | 46 | - | - | - | - | - | MM d1B Liettua | 5 | 2 | 7 | 9 | 4 |
| 2014–2015 | New Jersey Devils | NHL | 74 | 4 | 6 | 10 | 42 | - | - | - | - | - |
| 2015–2016 | San Jose Sharks | NHL | 50 | 3 | 4 | 7 | 20 | 14 | 1 | 1 | 2 | 6 |
| NHL yhteensä | 1293 | 228 | 363 | 591 | 791 | 106 | 12 | 25 | 37 | 78 |

Lähteet
-------

* Dainius Zubrus The Internet Hockey Databasessa (englanniksi)

### Viitteet

1. 1 2  NHLPA Player Bio: Dainius Zubrus NHLPA.  Arkistoitu 12.8.2007. Viitattu 4. heinäkuuta 2007. (englanniksi)
2. 1 2 3  Player Bio: Dainius Zubrus The Hockey News. Viitattu 4. heinäkuuta 2007. (englanniksi)[vanhentunut linkki]
3. 1 2  Legends of Hockey: Dainius Zubrus Legends of Hockey. Viitattu 4. heinäkuuta 2007. (englanniksi)
4. ↑  Associated Press: Devils sign free agent Zubrus  3. heinäkuuta 2007. NHL.com. Viitattu 4. heinäkuuta 2007. (englanniksi)
5. ↑  IB-divisioonan ensimmäinen päivä: Kotijoukkue räjäytti areenan, ennakkosuosikit pitivät *Jatkoaika.com - Kaikki jääkiekosta*. Viitattu 22.4.2018.
6. ↑  Dainius Zubrus *Elite Prospects*. Viitattu 22.4.2018.
7. ↑  IIHF: Prezidentas Zubrus *www.iihf.com*. Viitattu 31.7.2018. (englanniksi)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |